Publication: Magyar Közlöny
Issue: MK-2000-33 (Year: 2000, Number: 33)
Era: 1990-2004
Section: 136 A 127. § (1) bekezdésének második mondata az 1957. évi VIII. törvény 38. § (1) bekezdésével megállapított szöveg.
Paragraph Index: 674

129. § (1)140 Ha a keresetlevélből vagy mellékleteiből az tűnik ki, hogy az ügy más bíróság vagy más hatóság hatáskörébe tartozik, vagy a perre más bíróság illetékes, és ez a bíróság (hatóság) az iratokból megállapítható, az elnök elrendeli a keresetlevélnek ehhez a bírósághoz (hatósághoz) való áttételét. Az áttételt elrendelő végzést kézbesíteni kell a feleknek és az alperes példányához csatolni kell a keresetlevél másolatát. A bíróság az áttételt elrendelő végzését maga is megváltoztathatja. A keresetlevelet az áttételt elrendelő végzés jogerőre emelkedése előtt nem lehet az új bírósághoz (hatósághoz) továbbítani.

Source: https://magyarkozlony.hu/hivatalos-lapok/5c9a02c3e1cbac7d141ed1b44658437a494a4ab1/dokumentumok/a9adc5183b2b3dc30e027761a48bffa3a0bc0ec5/letoltes